Komission asetus (EY) N:o 1168/2002,

annettu 28 päivänä kesäkuuta 2002,

Kroatiasta, Bosnia-Hertsegovinasta, entisestä Jugoslavian tasavallasta Makedoniasta ja Jugoslavian liittotasavallasta peräisin olevien naudanliha-alan tuotteiden tariffikiintiöiden soveltamista koskevista yksityiskohtaisista säännöistä vuonna 2002 annetun asetuksen (EY) N:o 2533/2001 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille sekä asetuksen (EY) N:o 2820/98 muuttamisesta ja asetusten (EY) N:o 1763/1999 ja (EY) N:o 6/2000 kumoamisesta 18 päivänä syyskuuta 2000 annetun neuvoston asetuksen (EY) N:o 2007/2000(1), sellaisena kuin se on viimeksi muutettuna komission asetuksella (EY) N:o 2487/2001(2), ja erityisesti sen 4 artiklan 2 kohdan ja 6 artiklan,

ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(3), sellaisena kuin se on viimeksi muutettuna komission asetuksella (EY) N:o 2345/2001(4), ja erityisesti sen 32 artiklan 1 kohdan,

ottaa huomioon tietyistä menettelyistä Euroopan yhteisöjen ja niiden jäsenvaltioiden sekä Kroatian tasavallan välisen vakautus- ja assosiaatiosopimuksen soveltamiseksi ja Euroopan yhteisön ja Kroatian tasavallan välisen väliaikaisen sopimuksen soveltamiseksi 19 päivänä marraskuuta 2001 annetun neuvoston asetuksen (EY) N:o 2248/2001(5) ja erityisesti sen 2 artiklan,

sekä katsoo seuraavaa:

(1) Komission asetuksen (EY) N:o 2533/2001(6) 4 artiklan 2 kohdassa säädetään, että komissio voi tarkistaa aitoustodistuksia myöntäviä laitoksia koskevan luettelon tietyin edellytyksin. On syytä muuttaa tämä säännös sen yhdenmukaistamiseksi muiden voimassaolevien asetusten säännösten kanssa.

(2) Jugoslavian liittotasavalta on nimennyt aitoustodistuksia myöntävän laitoksen. Tämän vuoksi asetuksen (EY) N:o 2533/2001 liite V olisi muutettava lisäämällä siihen mainittu laitos.

(3) Tässä asetuksessa säädetyt toimenpiteet ovat naudanliha-alan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 2533/2001 seuraavasti:

1) Korvataan 4 artiklan 2 kohta seuraavasti: "2. Komissio voi tarkistaa liitteessä V olevan luettelon, jos 1 kohdan a alakohdassa mainittu vaatimus ei enää täyty tai todistuksen myöntävä viranomainen ei enää täytä jotakin velvoitteistaan tai kun uusi todistuksia myöntävä laitos on nimetty."

2) Korvataan liite V tämän asetuksen liitteellä.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sen 1 artiklan 2 kohtaa sovelletaan 31 päivästä toukokuuta 2002.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 28 päivänä kesäkuuta 2002.

Komission puolesta

Franz Fischler

Komission jäsen

(1) EYVL L 240, 23.9.2000, s. 1.

(2) EYVL L 335, 19.12.2001, s. 9.

(3) EYVL L 160, 26.6.1999, s. 21.

(4) EYVL L 315, 1.12.2001, s. 29.

(5) EYVL L 304, 21.11.2001, s. 1.

(6) EYVL L 341, 22.12.2001, s. 19.

LIITE

"LIITE V

Todistuksia myöntävät laitokset:

- Kroatian tasavalta: "Euroinspekt", Zagreb, Kroatia

- Bosnia ja Hertsegovina:

- entinen Jugoslavian tasavalta Makedonia:

- Jugoslavian tasavalta: "YU Institute for Meat Hygiene and Technology", Kacanskog 13, Belgrad, Jugoslavia."